Rozsudok Všeobecného súdu z 25. októbra 2023 – Quantic Dream/EUIPO – Quentia (Q)
(vec T-458/21)1
(„Ochranná známka Európskej únie – Námietkové konanie – Prihláška obrazovej ochrannej známky Európskej únie Q – Staršia obrazová ochranná známka Európskej únie Q – Relatívny dôvod zamietnutia – Pravdepodobnosť zámeny – Článok 8 ods. 1 písm. b) nariadenia (EÚ) 2017/1001“)
Jazyk konania: angličtina.
Účastníci konania
Žalobkyňa: Quantic Dream (Paríž, Francúzsko) (v zastúpení: A. Grolée, advokátka)
Žalovaný Úrad Európskej únie pre duševné vlastníctvo (v zastúpení: M. Eberl a D. Gája, splnomocnení zástupcovia)
Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Quentia GmbH (Gersthofen, Nemecko) (v zastúpení: A. Kohn, advokát)
Predmet
Svojou žalobou podľa článku 263 ZFEÚ sa žalobkyňa domáha zrušenia rozhodnutia štvrtého odvolacieho senátu Úradu Európskej únie pre duševné vlastníctvo (EUIPO) z 2. júna 2021 (vec R 2070/2020-4)
Výrok
Rozhodnutie štvrtého odvolacieho senátu Úradu Európskej únie pre duševné vlastníctvo (EUIPO) z 2. júna 2021 (vec R 2070/2020-4) sa zrušuje.
V zostávajúcej časti sa žaloba zamieta.
EUIPO a Quentia GmbH znášajú svoje vlastné trovy konania a sú povinní nahradiť trovy konania, ktoré vznikli spoločnosti Quantic Dream, vrátane tých, ktoré jej vznikli v konaní pred odvolacím senátom.
____________
1 Ú. v. EÚ C 382, 20.9.2021.